Offentliggørelse af det enhedsdokument, der er omhandlet i artikel 94, stk. 1, litra d), i Europa-Parlamentets og Rådets forordning (EU) nr. 1308/2013, og af henvisningen til offentliggørelsen af produktspecifikationen for en betegnelse i vinsektoren

(2020/C 170/09)

Denne offentliggørelse giver ret til at gøre indsigelse mod ansøgningen, jf. artikel 98 i Europa-Parlamentets og Rådets forordning (EU) nr. 1308/2013 (1), senest to måneder efter datoen for offentliggørelsen af denne meddelelse.

ENHEDSDOKUMENT

»SOLTVADKERTI«

PDO-HU-02171

Ansøgningsdato: 28.4.2016

1. Betegnelse, der skal registreres

Soltvadkerti

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

4. Mousserende vin

4. Beskrivelse af vinen/vinene

Hvidvin

En lysegrøn eller grøngul vin med en diskret aroma af drueblomst og en stærk syrlig, lang eftersmag.

* De grænser, der er fastsat i EU-lovgivningen, gælder for det maksimale totale alkoholindhold og det maksimale totale svovldioxidindhold.

Generelle analytiske karakteristika Maksimalt totalt alkoholindhold (% vol.) Minimalt virkeligt alkoholindhold (% vol.) 11,5 Minimalt totalt syreindhold 5,5 g/l udtrykt i vinsyre Maksimalt indhold af flygtig syre (meq/l) 18 Maksimalt totalt svovldioxidindhold (mg/l)

Vin af delvis tørrede druer

En gyldengul vin med en kompleks aroma, et højt naturligt sukkerindhold, en næsten helt olieagtig konsistens og en kompleks smag og aroma, der minder om honning og modne eller tørrede frugter.

* De grænser, der er fastsat i EU-lovgivningen, gælder for det maksimale totale alkoholindhold og det maksimale totale svovldioxidindhold.

Generelle analytiske karakteristika Maksimalt totalt alkoholindhold (% vol.) Minimalt virkeligt alkoholindhold (% vol.) 9 Minimalt totalt syreindhold 5,5 g/l udtrykt i vinsyre Maksimalt indhold af flygtig syre (meq/l) 18 Maksimalt totalt svovldioxidindhold (mg/l)

Mousserende vin

En frisk, let og luftig mousserende vin med vedvarende mellemintense bobler, der har en lysegrøn eller lys grøngullig farve og en diskret blomsterduft samt den faste, levende, sprøde, syrlige og karakteristiske frugtagtige smag og aroma, der er typisk for sorten Ezerjó.

* De grænser, der er fastsat i EU-lovgivningen, gælder for det maksimale totale svovldioxidindhold.

Generelle analytiske karakteristika Maksimalt totalt alkoholindhold (% vol.) 13 Minimalt virkeligt alkoholindhold (% vol.) 10 Minimalt totalt syreindhold 5,5 g/l udtrykt i vinsyre Maksimalt indhold af flygtig syre (meq/l) 18 Maksimalt totalt svovldioxidindhold (mg/l)

5. Vinfremstillingsmetoder

a) Væsentlige ønologiske fremgangsmåder

Hvidvin og vin af delvis tørrede druer

Restriktion vedrørende vinfremstillingen

— druerne skal forarbejdes samme dag, som de høstes

— presningen i vinpressen må kun foregå i partier

— mosten skal renses

— mosten skal gæres ved kontrolleret temperatur på højst 18 °C.

Mousserende vin

Restriktion vedrørende vinfremstillingen

— gæringen skal foregå i flasker eller andre beholdere

— den anden gæring varer mindst 3 måneder

— yderligere modning i beholdere i mindst seks måneder

— modning på flasker i mindst tre måneder.

Vindyrkningsmetode, afstand og antal knopper pr. plante

Dyrkningspraksis

Følgende metoder er tilladt til vinstokbeskæring:

— beskæring ved topvækst

— lav, mellemhøj eller høj kordon.

Vinstokkenes tæthed skal være mindst 4 000 vinstokke/ha, mens afstanden mellem vinstokkene mindst 0,8 m. Andelen af vinplanter, der er gået til, og andelen af fremmede vinplanter på en vinmark må ikke overstige 10 % af antallet af vinplanter på tidspunktet for plantningen.

Fastsættelse af høstdatoen

Dyrkningspraksis

Startdatoen for høsten fastsættes af bestyrelsen i Soltvadkert vinkooperativ på grundlag af en prøvehøst, der gennemføres en gang om ugen fra og med den 1. august. Produkter, der er fremstillet af druer høstet før startdatoen, kan ikke markedsføres under anvendelse af den beskyttede oprindelsesbetegnelse Soltvadkerti. Høstdatoen offentliggøres af vinkooperativerne i form af en bekendtgørelse.

Mindste sukkerindhold og det potentielle alkoholindhold i druerne

Restriktion vedrørende vinfremstillingen

Druernes naturlige sukkerindhold skal være mindst 17,0 % (ved 17,5 °C) for hvidvin, 20,0 for vin af delvis tørrede druer og 16,0 for mousserende vin.

Druernes potentielle alkoholindhold skal være mindst 10,6 (% vol. ved 20 °C) for hvidvin, 12,83 for vin af delvis tørrede druer og 9,87 for mousserende vin.

b) Maksimale udbytter

vin og mousserende vin:

70 hl/ha

drueudbytte:

10 000 kg druer pr. hektar.

6. Afgrænset geografisk område

Områder inden for Soltvadkert kommunes administrative grænser, der klassificeres som klasse I og II ifølge vinmarkregistret.

7. Primære druesorter

ezerjó — kolmreifler

ezerjó — korponai

ezerjó — szadocsina

ezerjó — tausendachtgute

ezerjó — tausendgute

ezerjó — trummertraube

8. Tilknytning til det geografiske område

Naturlige faktorer (vin og mousserende vin)

Produktionsområdet er beliggende mellem floderne Donau og Tisza og skiller sig ud fra det omkringliggende område. Dets naturværdier er overordnet set bestemt af den lavtliggende beliggenhed. Størstedelen af området ligger 110-120 meter over havets overflade. Terrænet er fladt med højdeforskelle på højst 10-15 meter.

Alluviale sandlag er karakteristiske træk ved produktionsområdet med underliggende engarealer og lejlighedsvise kalkholdige løsforekomster. Sandjordene opvarmes typisk hurtigt, og deres lyse farve reflekterer solens stråler bedre, hvilket bidrager til druernes modning. Da jordene indeholder over 75 % kvarts, er de immune over for phylloxera (vinlus). Takket være undergrundens mineralindhold har dens næringsindhold en positiv indvirkning på druernes kvalitet.

De klimatiske forhold i produktionsområdet betinges af det kontinentale klima, som først og fremmest er kendetegnet ved varme somre og kolde vintre. Gennemsnitstemperaturen ligger omkring 10-11 °C. Det årlige antal soltimer ligger på gennemsnitligt 2 100 timer. Den gennemsnitlige årlige nedbør er 500-550 mm, hvilket i det store og hele svarer til druernes behov for nedbør, om end det er med en ujævn årlig fordeling. Soltvadkert sø har en positiv indflydelse på klimaet i produktionsområdet.

Menneskelige faktorer (vin)

Dyrkningen af druer med henblik på fremstilling af vinen Soltvadkerti går tilbage til det 18. århundrede. De lokale indbyggere har med deres vedholdenhed og hårde arbejde omdannet de solbeskinnede, vindblæste sandklitter til et frugtbart produktionsområde. Kombinationen af omhu og talent blev givet videre fra generation til generation og skabte blomstrende betingelser for produktion af druer og frugt.

Takket være de lokale miljøbetingelser, den anvendte sort og den lokale befolknings ekspertise har Soltvadkerti-vinproduktion oplevet en betydelig vækst. De lokale indbyggere og vinproducenter sørger for at værne om drueproduktionen og traditionerne og at bevare Soltvadkerti-vinenes gode omdømme. De familievirksomheder, der drives i området, er blevet drivkraften bag denne produktion. Begrænsning af produktion og fastsættelse af en specifik høstdato har været afgørende for udviklingen af teknikkerne til drueproduktion. Vinproduktionen er baseret på reduktive teknikker, som forstærkes yderligere ved fadlagring.

Ezerjó er en historisk ungarsk hvidvinsdrue, der blev en vigtig sort i Soltvadkert-området i vinregionen Kunság. Det, der gør denne sort særlig og enestående, er, at den kan anvendes til fremstilling af vin, vin af delvis tørrede druer eller mousserende vin.

Redegørelse for og påvisning af årsagssammenhængen (vin)

— Produktionsområdet har en betydelig indvirkning på vinens kendetegn, som kommer til udtryk på følgende måde:

— Den kalkholdige jord har en positiv indflydelse på druernes syreindhold.

— Mineralindholdet i undergrunden forstærker dens stærke karakter.

— Den varmesum, der måles i vækstperioden, og den positive virkning af antallet af solskinstimer bidrager til druernes modning og udvikling af deres sukkerindhold, hvilket giver en harmonisk vin med et afbalanceret syre- og alkoholforhold.

— Temperaturen i Soltvadkert-søen har en afbalancerende effekt, der regulerer grundvandsforsyningen og skaber et gunstigt fugtighedsniveau. Grundvandsniveauet er tæt på overfladen, så vandet let kan absorberes af vinstokkenes rødder. Antallet af solskinstimer og en gunstig grundvandsforsyning bidrager til, at druerne kan udvikle sig jævnt, hvilket sikrer druerne en ensartet og konstant høj kvalitet. Dette mindsker den rolle, som årgangen spiller, og gør det muligt at producere vin af høj kvalitet fra druer af samme kvalitet næsten hvert år.

— Med produktionsbegrænsninger og en fastsat høstdato giver drueproduktionsteknikkerne området en særlig kvalitet, som er blevet yderligere forbedret af de lokale producenter ved hjælp af en kombination af en reduktiv vinfremstilling og vinlagring på fad. Dette særpræg frembringer først og fremmest harmoniske vine med en specifik syresammensætning, et højt syreindhold og en fløjlsblød smag, der er kendetegnende for sorten.

— Som følge af den naturlige udtørring bliver sukkerindholdet koncentreret, hvorved der dannes et naturligt restsukkerindhold i vinene, som giver vinen dens olieagtige konsistens.

Menneskelige faktorer (mousserende vin)

Druesorten Ezerjó med sin specielle syresammensætning, det høje syreindhold, det diskrete særpræg og moderate alkoholindhold gør den perfekt egnet til fremstilling af mousserende vin. Den teknologi, der anvendes til fremstilling af mousserende vin udelukkende af Ezerjó-druer, blev udviklet for nylig af lokale vinproducenter. Produktets unikke karakter er resultatet af de druer, der dyrkes her, og anvendelsen af reduktive vinproduktionsteknikker og den traditionelle gæring og lagring på flaske.

Redegørelse for og påvisning af årsagssammenhængen (mousserende vin)

— På grund af de særlige forhold, der gør sig gældende for den sandede jord, har miljøet en betydelig indvirkning på den mousserende vins egenskaber, som kommer til udtryk på følgende måde:

— Den kalkholdige jord giver den mousserende vin sin specifikke, delikate syresammensætning

— Da druerne høstes tidligt, er syrerne i den mousserende vin levende og sprøde.

— Mineralindholdet i undergrunden forstærker dens stærke karakter.

— Temperaturen i Soltvadkert-søen har en afbalancerende effekt, der regulerer grundvandsforsyningen og skaber et gunstigt fugtighedsniveau. Grundvandsniveauet er tæt på overfladen, så vandet let kan absorberes af vinstokkenes rødder. Antallet af solskinstimer og en gunstig grundvandsforsyning bidrager til, at druerne kan udvikle sig jævnt, hvilket sikrer druerne en ensartet og konstant høj kvalitet. Dette mindsker den rolle, som årgangen spiller, og gør det muligt at producere mousserende vin af høj kvalitet fra druer af samme kvalitet næsten hvert år.

— Den varmesum, der er målt i vækstperioden, og den positive virkning af antallet af solskinstimer bidrager til druernes modning, hvilket giver den mousserende vin den frugtige karakter.

— Anvendelsen af hurtige, reduktive teknikker ved forarbejdningen af vinen bevirker ikke alene, at sortens friske aroma bevares, men giver også den elegante farve. Ved fremstillingen af den mousserende vin opstår som følge heraf en meget svag autolyse-aroma.

9. Yderligere væsentlige betingelser

Mærkningsbestemmelser — generelle mærkningsbestemmelser

Retlig ramme:

Den nationale lovgivning

Type yderligere betingelse:

Supplerende bestemmelser om mærkning

Beskrivelse af betingelsen:

Navne på lokaliteter, der kan anvendes til angivelse af mindre geografiske enheder: Csábor, Szarvskis út-dűlő, Kútágadűlő. Navnet på lokaliteten må kun anvendes, når vinen udelukkende er produceret af druer fra det pågældende område.

Link til produktspecifikationen

https://boraszat.kormany.hu/soltvadkert

(1) EUT L 347 af 20.12.2013, s. 671.